Diari Oficial de la Generalitat Valenciana


Sumari del DOGV 2002, del 13-04-1993 (1993/827626)

ORDRE de 2 de març de 1993, de la Conselleria de Sanitat i Consum, per la qual acorda establir la composició de les meses de contractació que es constituesquen per a l'adjudicació de contractes administratius que es realitzen en l'àmbit de les competències d'aquesta conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/03/02/(1)/dof/vci/html**

### Dades del document

Número de DOGV
:   2002

Data del DOGV
:   13-04-1993

Secció del DOGV
:   DISPOSICIONS GENERALS

Número del document
:   1993/827626


Data del document
:   02-03-1993

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 2 de març de 1993, de la Conselleria de Sanitat i Consum, per la qual acorda establir la composició de les meses de contractació que es constituesquen per a l'adjudicació de contractes administratius que es realitzen en l'àmbit de les competències d'aquesta conselleria.  
L'article 102 del Reglament General de Contractació estableix la composició general de les meses de contractació.  
Ara bé, la delegació exhaustiva de competències en matèria de contractació administrativa entre diversos centres gestors dependents de la Conselleria de Sanitat i Consum o del Servei Valencià de Salut, fa necessària la determinació dels funcionaris que hauran de configurar la composició de les distintes meses de contractació, tot això per tal de mantenir una unitat d'actuació i homogeneïtat de criteris que salvaguarden els drets de l'administració i dels licitadors en els concursos i subhastes.  
Per tot això,  
ORDENE  
Article primer  
Les meses de contractació que constituesquen els diversos centres gestors dependents de la Conselleria de Sanitat i Consum o del Servei Valencià de Salut, quedaran configurades de la manera següent:  
- En tot cas, el president serà el Director General de Règim Econòmic o persona en qui hi delegue.  
La delegació de la presidència de la mesa es farà sempre per resolució de l'òrgan delegant.  
- Els centres gestors designaran fins a dos vocals, que variaran segons l'objecte a què el contracte es referesca.  
No obstant això, la Direcció General de Règim Econòmic podrà nomenar un d'ells quan, per naturalesa del contracte, hi haja tècnics en els serveis centrals encarregats de la coordinació de la matèria objecte de la contractació.  
- Un representant dels serveis jurídics de la Conselleria de Sanitat i Consum o del Servei Valencià de Salut.  
- Un representant de la Intervenció Delegada de la Conselleria de Sanitat i Consum o del Servei Valencià de Salut.  
- El secretari de la mesa de contractació serà designat pel Director General de Règim Econòmic, com a president titular d'aquesta.  
Article segon  
Per a la constitució concreta de cadascuna de les meses de contractació, el centre gestor de l'expedient elevarà al Director General de Règim Econòmic la proposta pertinent amb la designació dels vocals, a fi que, aquest, mitjançant resolució, ordene la composició de la mesa, amb la delegació de la presidència, si escau, com també, si escau, el nomenament del vocal i, sempre, del secretari.  
La delegació de la presidència de la mesa de contractació i la designació del secretari i els vocals, podrà contenir el nomenament tant de titulars com de suplents.  
DISPOSICIO DEROGATORIA  
Unica  
Queden derogades qualssevol altres disposicions d'igual o inferior rang que s'oposen al que disposa aquesta ordre.  
DISPOSICIONS FINALS  
Primera  
Autoritze la Direcció General de Règim Econòmic per a dictar les instruccions necessàries per a l'execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 2 de març de 1993.  
El Conseller de Sanitat i Consum,  
JOAQUIN COLOMER SALA


Còpia Permalink ELI